Source: http://docplayer.fi/3393238-Verotuksen-kehitys-kuvaa.html
Timestamp: 2018-02-18 11:41:12+00:00
Document Index: 3112483

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Verotuksen kehitys kuvaa - PDF
Download "Verotuksen kehitys kuvaa"
1 artikkeli seija ilmakunnas Johtaja Palkansaajien tutkimuslaitos Kuvat maarit kytöharju VEROTUS kuluneella vaalikaudella Veroaste on noussut kuluneella vaalikaudella ja myös verorakenteessa on tapahtunut selviä muutoksia. Veroasteen noususta huolimatta ns. fifty-fifty periaate ei ole toteutunut valtiontaloudessa, missä menoja on leikattu enemmän kuin veroja on kiristetty. Toteutunutta kehitystä verrataan myös Hetemäen verotyöryhmän esityksiin. Merkittävä ero syntyy toteutetusta yritysverouudistuksesta, joka on tuonut valtion tuloihin huomattavasti suuremman loven kuin työryhmän esittämä uudistusmalli. Verotuksen kehitys kuvaa hyvin kunkin ajanjakson yhteiskunnallisia tavoitteita ja arvostuksia. Yhtäältä kyse on kokonaisveroasteesta ja samalla julkisin varoin rahoitettavien tulonsiirtojen ja hyvinvointipalvelujen laajuudesta eli siitä, mikä kulloinkin katsotaan yksityisen ja yhteiskunnan oikeaksi työnjaoksi sosiaalisen turvan tuottamisessa. Kysymys on myös verorakenteesta eli siitä, mistä lähteistä verot kerätään ja mikä painoarvo verotukselle annetaan tulonjaon tasoituksessa. Verotus on siis jo lähtökohdiltaan poliittista, ja siihen kohdistuvat niin kansalaisten kuin elinkeinoelämän vahvat odotukset. Vaalikaudet ovat siksi luonteva aikaväli tarkastella siinä tapahtuvia muutoksia. Verotus on hallitusohjelmassakin se osa, johon kohdistunevat suurimmat intressit. Tätä korostaa se, että nykyisissä tulonsiirtojen ja tukien leikkauspaineissa oman aseman parantaminen julkisten menojen avulla ei todennäköisesti tuota toivottua tulosta. Valtiontalouden tiukat menokehykset houkuttelevat omalta osaltaan lisäämään erilaisia verovähennyksiä, vaikka ne menolisäysten lailla heikentävä julkista taloutta ja usein myös monimutkaistavat verotusta. Kulunutta vaalikautta koskeneissa arvioissa näihin ongelmiin on myös kiinnittetty paljon huomiota (Talouspolitiikan arviointineuvosto 215; VTV 214a). Myös elinkeinoelämän tavoitteet näyttävät keskittyvän jopa huomiota herättävästi juuri verokevennyksiin. Odotukset kohdistuvat yhtäältä suureen palkkaverotuksen alennukseen, jossa palkansaajien ostovoima säilytettäisiin palkankorotusten sijasta julkisen sektorin kokoa pienentämällä. Toisaalta pyrkimyksenä on saada perintö- ja lahjaverotukseen edelleen kevennystä, jotta yritysten sukupolvenvaihdoksissa omistajaperheenjäsenten nauttima verotuki vahvistuisi. Verovähennykset heikentävät julkista taloutta ja usein myös mutkistavat verotusta. Viime vuosien veropolitiikkaa ei kuitenkaan voi arvioida irrallaan poikkeuksellisesta talouskehityksestä, sillä talouskriisi ja julkisen talouden äkisti heikentynyt tila ovat vaikuttaneet vääjäämättä myös veroratkaisuihin. Valtionvelan kasvun hillitsemiseksi on tarvittu myös veroasteen nostoa menoleikkausten rinnalle. Vaalikaudelle omaksuttiin ns. fifty-fifty -periaate eli se, että menoleikkauksia ja veronkiristyksiä toteutetaan valtiontaloudessa yhtä paljon. Kysymyksessä oli poliittinen kompromissi, jolla tähdättiin myös siihen, että tuloerot eivät kasvaisi näiden toimien seurauksena. Verotuksen kehitystä kuluneella vaalikaudella tarkastellaan tässä artikkelissa aluksi suhteessa tähän fifty-fifty-periaatteeseen ja myös pidemmän aikavälin perspektiivissä eli suhteessa parin viime vuosikymmenen kehitykseen. Kehitystä peilataan myös suhteessa valtiosihteeri Martti Hetemäen verotyöryhmän esityksiin, jotka julkaistiin juuri ennen viime eduskuntavaaleja (VM 21). Verotyöryhmän työskentely on saanut tunnustusta pyrkimyksestään tuottaa ajankohtaiseen tutkimustietoon ja asian- 18 T&Y talous ja yhteiskunta 1 215
2 SEIJA ILMAKUNNAS oli Hetemäen verotyöryhmän jäsen. Hänen mielestään työryhmän esittämä osinkoverouudistus kannattaisi toteuttaa. T&Y talous ja yhteiskunta
3 tuntijanäkemykseen perustuva näkemys verotuksen uudistustarpeista. Hajanaisten yksittäisten uudistusehdotusten sijasta se tuotti perustellun rakenteellisen uudistuspaketin, jossa veronkevennyksiä vastasi vastaava määrä veronkiristyksiä. Toteutunutta kehitystä kannattaa arvioida tällaista kokonaista uudistuspakettia vasten, sillä veropolitiikkaa kritisoidaan usein juuri kokonaiskuvan hämäryydestä ja tempoilevuudesta. VEROASTEEN KEHITYS ERI OSA- SEKTOREILLA Veroja tai veroluonteisia maksuja kansalaisilta ja yrityksiltä keräävät valtio, kunnat ja sosiaalirahastot. Valtionverotuksen kehitystä voi pitää mielenkiintoisimpana. Valtiolla on vaihtoehtoja tulojensa kerryttämiseksi enemmän kuin kunnissa ja eläkesektorilla, sillä sen veropohjaan kuuluvat ansiotulojen lisäksi esimerkiksi kulutus, pääomatulot, yritysten voitot ja perinnöt. Hallitus joutuu myös sekä hallitusohjelmassaan että budjettiesityksissään perustelemaan niin tavoitteensa kuin keinonsakin niiden saavuttamiseksi. Yhteiskunnan voimasuhteetkin voivat tällöin heijastua selvimmin juuri valtion tulojen hankkimiseen. Kansalaisten kannalta verotus on kuitenkin kokonaisuus, jossa esimerkiksi palkkatulosta käteen jäävän tulon määräävät kaikki verotuksen osat valtio, kunta ja sosiaaliturvarahastot yhdessä. Kehityksen hyvä yleismittari on veroaste eli yhteenlasketut verotulot suhteessa bruttokansantuotteeseen. 1 Sen pitkään jatkunut laskutrendi päättyi vuonna 211, ja käänne ylöspäin on ollut selvä. Päättyvällä vaalikaudella veroasteen nousu tullee olemaan noin 2,5 prosenttiyksikköä vuoden ,9 prosentista tämän vuoden noin 44,3 prosenttiin, ja samalla verotuksen kireydessä palataan vuosituhannen vaihteen tasolle (kuvio 1). Nousu tulee monesta suunnasta, sillä niin valtion, kuntien kuin sosiaaliturvarahastojenkin keräämät verotulot suhteessa bruttokansantuotteseen ovat kasvaneet viime vuosina (taulukko 1). Eniten vaikutusta on ollut sosiaaliturvarhastoilla: väestön ikääntyminen ja eläkemenojen kasvu heijastuvat työeläkemaksujen nousupaineena. Näiden maksujen Kuvio 1. Kokonaisveroaste ja sen osat % YHTEENSÄ VALTIO KUNNAT SOSIAALITURVARAHASTOT Lähde: Verot ja veronluonteiset maksut, Tilastokeskus; Taloudellinen katsaus, Syksy 214, VM. Vuosia 214 ja 215 koskevat luvut ovat valtiovarainministeriön ennusteita. Taulukko 1. Veroasteen muutos sektoreittain Kuvio 2. Menoleikkaukset ja veronkiristykset valtiontaloudessa (kumulatiivinen). 4 3,5 3 2,5 2 1,5 1,5 Mrd. euroa VEROT MENOT Lähde: Taloudellinen katsaus, Syksy 214, VM Muutos %-yksikköä suhteessa bkt:een Muutos Mrd euroa Valtio 2,1 2,9,8 1,7 Kunnat 9,7 1,3,6 1,2 Sosiaaliturvarahastot 12,1 13,1 1, 2, Yhteensä 41,9 44,3 2,4 4,9 Lähde: Verot ja veronluonteiset maksut, Tilastokeskus; Taloudellinen katasus, Syksy 214, VM. Vuosia 214 ja 215 koskevat luvut ovat valtiovarainministeriön ennusteita T&Y talous ja yhteiskunta 1 215
4 KULUNEELLA VAALIKAUDELLA MENOLEIKKAUKSET OVAT OLLEET SELVÄSTI SUUREMPIA KUIN VERONKIRISTYKSET. korotuksissa kysymys on pikemminkin aiemmin alkaneen nousutrendin jatkumisesta kuin uudesta käänteestä niiden kehityksessä. Verotus on kiristynyt kaikissa julkisen talouden osissa. Valtion ja kuntien kohdalla kyse on sen sijaan suunnanmuutoksesta. Vuosituhannen vaihteen jälkeen kuntien verotulot suhteessa niiden omaan veropohjaan eli ansiotuloihin pikemminkin jopa hieman alenivat huolimatta kuntien keskimääräisen kunnallisveroprosentin tasaisesta noususta. Tätä paradoksaaliselta vaikuttavaa kehitystä selitti verovähennysten kasvattaminen juuri kunnallisverotuksessa. Talouskriisin vuosina kuntien menopaineet ovat jatkaneet kasvuaan ja veropohjien heikko kehitys ja valtionosuusleikkaukset ovat pakottaneet lisäkiristyksiin kuntien tuloverotuksessa. Keskimääräinen kunnallisveroprosentti on noussut noin,7 prosenttiyksikköä vuodesta 211. Selkein suunnanmuutos on kuitenkin nähty valtiolla, missä talouden kriisivuosia edelsi verotuksen selvä keventäminen. Kurssia käännettiin jo edellisellä vaalikaudella vuonna 21, jolloin arvonlisäverotusta kiristettiin ensimmäisen kerran. Toinen kiristys seurasi vuonna 213 osana valtiontalouden tasapainottamista, vaikka toimi ei alun perin sisältynyt hallitusohjelmaan. Valtionvelan kasvun hillinnässä ohjenuorana oli alun alkaen edellä mainittu fifty-fifty -periaate eli menoleikkausten ja veronkiristysten toteuttaminen yhtä suurina. Alkuperäiset hallitusohjelmassa esitetyt sopeutustoimet eivät ole riittäneet, sillä odotettua heikompi talouskehitys on lisännyt valtion velkaa. Tähän on vastattu lisäämällä menoleikkauksia ja kiristämällä verotusta aiottua enemmän. Fifty-fifty -periaate ei kuitenkaan näytä toteutuvan, sillä vaalikaudella päätetyt menoleikkaukset ylittävät melko selvästi veronkiristykset (kuvio 2). Poikkeamaa selittävät muun muassa vaalikauden lopulla tehdyt veronkevennykset muun muassa eläketulovähennyksen korotus, uusi lapsivähennys ja osittainen inflaatiotarkistus valtion tuloveroasteikkoon. Vuoteen 215 mennessä sopeutustoimien yhteismäärä on 4,9 miljardia euroa ilman harmaan talouden torjunnan toimia, ja näistä menoleikkaukset kattavat 3, miljardia ja verotus 1,9 miljardia (VM 214). Aina vuoteen 218 asti ulottuvat päätökset huomioiden meno- ja tulopuolen toimien suhde säilyy kutakuinkin samana. Valtiontalouden fifty-fifty -periaatteen sijasta näyttääkin toteutuvan se, että yhteenlasketut veronkiristykset valtiontaloudessa ja kuntataloudessa ovat yhtä suuria kuin valtion menoleikkaukset (taulukko 1). TARKASTELU VEROMUODOITTAIN: KIRISTYKSEN RINNALLA MYÖS KEVENNYSTÄ Talouspolitiikan arviointineuvoston (215) laskelmien mukaan suurimmat tähän mennessä päätetyt kiristykset kohdistuvat koko jaksolla valmisteveroihin sekä euromääräisesti että myös suhteellisesti (kuvio 3). Ympäristöveroihin luetaan tässä energia-, ajoneuvo- ja autoverot ja terveysveroihin puolestaan alkoholi-, tupakka- ja makeisvero. Kulutukseen kohdistuvaa rasitusta kasvatti myös arvonlisäverotuksen kiristyminen vuonna vuonna 213. Näiden päätösten johdosta kuluttajahinnat ovat nousseet vuosittain,5 1 prosenttiyksikköä nopeammin kuin ne olisivat nousseet ilman näitä veromuutoksia, ja luvut ilmaisevat samalla myös kuluttajien ostovoimaan syntyneen heikennyksen Talouspolitiikan arviointineuvoston laskelmissa valtion saamiin tuloveroihin on sisällytetty kotitalouksien maksamat ansio- ja pääomatuloverot. Esimerkiksi tulonjaon kannalta on kuitenkin hyvä arvioida myös sitä, miten kiristykset ovat jakautuneet näiden eri tulolajien kesken, sillä pääomatulot ovat keskittyneet tulojakauman hyvätuloisimpaan osaan (Riihelä ym. 215). Tätä vertailua on tehty kuviossa 4. Vuodesta 211 vuoteen 214 veronalaisten pääomatulojen veroaste (ko. verot suhteessa bruttokansantuotteeseen) on noussut lievästi,96 prosentista 1,14 prosenttiin ja valtion kassaan on kertynyt tuloja lisää noin 35 miljonaa euroa siten, että tuotto oli viime vuonna noin 2,3 miljardia euroa. Vaalikaudella pääomatulojen veroprosentti on noussut 28 prosentista 3 prosenttiin. Suuremmalta osalta tuloverojen kasvu on siis tullut ansiotuloverotuksen kiristyksistä. Valtionverotuksessa ansiotulojen veroaste (ko. verot suhteessa bruttokansantuotteeseen) on noussut puolen prosenttiyksikön verran 2,7 prosentista noin 3,2 prosenttiin vuodesta 211 vuoteen 214. Tämä vastaa noin miljardin euron verotuoton lisäystä. Mukana on kuitenkin Yle-veron vaikutus noin 5 miljoonaa euroa ja varsinaisen muun ansiotuloverotuksen kiristyksen vaikutuksesi jää tällöin noin,5 miljardia euroa. Valtio ei kuitenkaan ole yksin käynyt tulonsaajan kukkarolla, vaan suurempi eli noin miljardin euron kiristys ansiotulojen verotukseen on tullut kuntien lisätulojen tarpeesta. Valtion ja kuntien päätökset yhdessä ovat siis merkinneet noin 1,5 miljardin euron kiristystä ansiotulojen verotukseen. Yritysten maksamaa yhteisöveroa on sen sijaan kevennetty selvästi (kuvio 3). Kahdessa eri vaiheessa toteutetut yhteensä kuuden prosenttiyksikön kevennykset ovat vaalikaudella tuoneet liki 1,3 miljardin loven valtion tuloihin. Vaalikauden aikana toteutettu yhteisöverokannan lasku 26 prosentista 2 prosenttiin on jatkoa aiemmalle vuonna 25 toteutetulle kannan laskulle 29 prosentista 26 prosenttiin. Reilussa T&Y talous ja yhteiskunta
5 YHTEISÖVERON KEVENNYKSET OVAT AIHEUTTANEET SUUREN AUKON VALTION VEROKERTYMÄÄN, YHTEENSÄ 1,3 MILJARDIA EUROA. Kuvio 3. Arvio vaalikauden aikana päätettyjen veromuutosten vaikutuksesta valtion vuotuisiin verotuloihin. 2 1,5 1,5 -,5-1 -1,5 Mrd. euroa Yhteisövero Lähde: Talouspolitiikan arviointineuvosto 215. Terveysverot Ympäristöverot Tuloverot Arvonlisävero Hyödykeverot Perintövero Kuvio 4. Eri verolajien tuotto suhteessa bruttokansantuotteeseen % PÄÄOMATULOVERO KUNNALLISVERO VALTION ANSIOTULOVERO YHTEISÖVERO OMAISUUSVEROT SOTU-MAKSUT HYÖDYKEVEROT ANSIOTULOVEROT YHTEENSÄ Lähde: Valtionveronalaiset tulot, Tilastokeskus; vuosi 214 oma arvio valtion talousarvion, Verohallinnon ennakkotietojen ja Taloudellisen katsauksen, Syksy 214, pohjalta. vuosikymmenessä yhteisöveron tuotto on pudonnut kuuden miljardin euron tasolta noin neljään miljardiin euroon. Sen veroaste (yhteisöveron tuotto suhteessa bruttokansantuotteeseen) on samana aikana puoliintunut (kuvio 4). Vaalikauden aikana toteutettua yhteisöveron miljardiluokan kevennystä voi pitää suurena, kun samanaikaisesti verotuksella on pyritty kattamaan puolet valtiontalouden tasapainotuksesta. Iso kevennys tässä veromuodossa on merkinnyt verotuksen suurempaa kiristystarvetta toisaalla. Talouspolitiikan arviointineuvosto (215) kritisoi tätä politiikkamuutosta juuri sen mittaluokan johdosta ja myös siitä syystä, että sillä on vauhditettu haitallista verokilpailua. Valtion perimiä omaisuusveroja ovat perintö- ja lahjavero sekä varainsiirtovero ja yhdessä ne tuottavat tuloja noin 1,2 miljardia euroa. Niihin on viime vuosina tehty joitakin lieviä kiristyksiä, ja niiden johdosta verojen yhteenlaskettu tuotto valtiolle on noussut arviolta noin 2 miljoonaa euroa. Jonkin verran suurempi tulolisäys noin 3 miljoonaa euroa on kertynyt kunnille kiinteistöveron kiristyksistä. Omaisuusverojen tuotto julkiselle vallalle on kuitenkin edelleen pieni eli alle 3 miljardia euroa eli noin 1,4 prosenttia suhteessa bruttokansantuotteeseen. Yhdessä yritysten maksaman tuloveron kanssa se edustaa niitä harvoja verolajeja, joissa verotus on Suomessa keveämpää kuin OECD-maissa keskimääriin. VERORAKENTEEN KEHITYS SUHTEESSA HETEMÄEN TYÖRYHMÄN ESITYKSIIN Talouskehityksen heikkous on lyönyt selvän leimansa vaalikauden veropolitiikkaan. Useista alun perin pääministeri Kataisen hallituksen ohjelmaan kirjatuista tavoitteista on jouduttu luopumaan valtiontalouden tilan vuoksi, ja toisaalta uusia päätöksiä on tehty ennalta 22 T&Y talous ja yhteiskunta 1 215
6 VA ALIKAUDELLA TAVOITELTU TYÖN JA YRITTÄJYYDEN VEROTUKSEN KEVENTÄMINEN ON TOTEUTUNUT VAIN YRITTÄJIEN OSALTA. Taulukko 2. Hetemäen verotyöryhmän esitysten ja vaalikauden aikana tehtyjen veropäätösten vertailu. Hetemäen työryhmän esitys Mrd euroa Hyödykevero 2,2 ALV 1,2 Ympäristö- ja terveysverot 1, Vaalikauden päätökset Mrd euroa 2,2,9 1,3 Yhteisövero -,8-1,3 Pääomatulovero,5,3 Ansiotulovero -2,1,5 Muut,2,2 Yhteensä 1,9 Lähde: VM (21), Talouspolitiikan arviointineuvosto (215), VTV (214b), omat laskelmat. arvaamatta. Hallituohjelman mukaan piti huolehdittaman esimerkiksi siitä, ettei palkkatulojen verotus kiristy millään tulotasolla. Tästä on jouduttu tinkimään valtion lisätulojen tarpeen vuoksi. Ohjelman ulkopuolelta toteutettiin myös yleisen arvonlisäverokannan nosto 23 prosentista 24 prosenttiin vuonna 213. Vaalikautta ovat sävyttäneet myös yksittäiset veromuutokset, joissa uusia verovähennyksiä on otettu käyttöön ja sittemmin peruttu ennenaikaisesti tai verovähennystä on ensin supistettu ja sitten taas kasvatettu. Tempoilevat päätökset ovat koskeneet muun muassa T&K-menojen lisävähennystä, ns. bisnesenkelivähennystä ja kotitalousvähennystä. Monet tekijät siis vaikeuttavat veropolitiikan suurten linjojen havaitsemista. Vaalikaudella on kuitenkin tehty isoja ratkaisuja. On perusteltua yrittää löytää muutosten suuri kuva esimerkiksi vertaamalla tehtyjä päätöksiä Hetemäen verotyöryhmän esityksiin. Työryhmän esitykset muodostivat rakenteellisen uudistuspaketin, ja hallitusohjelman monet kirjaukset itse asiassa viittasivat samoihin linjauksiin kuin työryhmän esitykset. Kummassakin yhteisenä pyrkimyksenä oli muuttaa verotuksen painopistettä työn ja yritysten verotuksesta kulutuksen verotukseen ja osin myös pääomatulojen verotukseen. Jotkin yksittäiset ehdotukset kuten asuntolainojen korkovähennysten ja kotitalousvähennyksen rajoittaminen olivat niin ikään hyvin samansuuntaisia. Hetemäen työryhmän esityksissä huomattavan ansiotulojen veronkevennyksen noin 2 miljardia euroa vastapainona oli hyödykeverojen jopa hieman suurempi kiristys, ja ansiotuloja koskeva kevennys esitettiin rajattavaksi vain palkkatuloihin eikä tulonsiirtoihin (taulukko 2). Toinen iso paketin osa oli yritysverouudistus, missä yhteisöveron alennuksen (26 prosentista 22 prosenttiin) vastapainona oli pääomaverotuksen kiristys kahdella prosenttiyksiköllä ja merkittävä rakenteellinen uudistus listaamattomien yhtiöiden verotuksessa. Uudistusesityksessä poistettiin osinkojen jako pääomatulo- ja ansiotulo-osinkoihin ja kaikki osingot olivat veronalaista pääomatuloa lukuun ottamatta osingon ns. normaalituotto-osuutta, jonka osalla veronalaista tuloa olisi vain 35 prosenttia. Hyödykeverojen yhteenlasketut kiristykset kuluneella vaalikaudella ovat noin 2,2 miljardia euroa ja vastaavat kokonaismäärältään yksi yhteen Hetemäen työryhmän esitystä (taulukko 2). Erän sisällä energia- ja terveysverojen korotukset ovat kuitenkin olleet suuremmat ja vastaavasti arvonlisäverotuksen korotus pienempi kuin Hetemäen ryhmän esityksissä. Hetemäen ryhmän esityksissä yritys- ja pääomaverouudistus piti sisällään yhteensä vain 3 miljoonan euron verotuoton menetyksen, kun vaalikaudella on sen sijaan toteutunut miljardin euron menetys yhteisöveron tuoton laskiessa 1,3 miljardia ja pääomaverotuksen ja osinkoverouudistuksen kompensoidessa tästä vain noin 3 miljoonaa euroa. Yhteisöveron alennuksesta tullut tuottomenetys ja verotulojen lisäystarve koko valtiontaloudessa ovat merkinneet sitä, että ansiotulojen verotusta on kiristetty arviolta puolen miljardin euron verran kevennysten sijasta. Vaalikaudella tavoiteltu työn ja yrittäjyyden verotuksen keventäminen on toteutunut vain yrittäjien osalta (VTV 214a). Hallitusohjelmassa todettiin, että yritysverotuksen painopiste siirtyy maltillisesti yhtiöön käyttöön jäävien tulojen verottamisesta kohti yhtiöstä nostettavien varojen verotusta. Yhteisöverotusta on kevennetty enemmän kuin maltillisesti, mutta painopisteen siirto osinkoverotukseen on jäänyt vaatimattomaksi. Päätökset tuottavat ison verotuottomenetyksen, ja ne eivät ole poistaneet yritysverotuksen rakenteellisia ongelmia. Yrittäjien tulojen verotus on edelleen monimutkaista, huojennetun osingon määrittävä nettovarallisuuden tuottoprosentti on yhä keinotekoisen korkea (8 %) ja järjestelmä kannustaa tulomuuntoon (VTV 214a). Edellä mainittu korkea tuottoprosentti pitää sisällään myös kannustimia suh- T&Y talous ja yhteiskunta
7 teellisesti heikommin tuottaviin investointeihin (Määttänen ja Ropponen 214). Osinkoveromalli pitää edelleen käytännössä sisällään kaikki aiemmat ongelmat, joihin Hetemäen työryhmän esityksessä haettiin ratkaisut. LOPPUHUOMIOITA Hyödykeverotus on kiristynyt nopeassa tahdissa viime vuosina, ja nykyinen aiempaa korkeampi lähtötaso on perustavaa laatua oleva tekijä tulevan politiikan kannalta. Korkeammat verokannat ovat jo itsessään omiaan kasvattamaan uusista kiristyksistä aiheutuvia tehokkuustappioita: on parempi jakaa tasaisesti verotaakkaa talouden eri lohkoille kohtuullisin veroastein kuin sälyttää näännyttävän korkea veroaste tietyille talouden toiminnoille. Myös verkkokauppa ja digitaalinen talous muodostavat aiemmin arvioitua suuremman rajoitteen kulutusverojen kiristyksille, sillä kotimaan veroasteet eivät rajat ylittävän verkkokaupan oloissa voi olla merkittävästi korkeampia kuin esimerkiksi muualla Euroopassa. Tällöin ei ole syytä tuudittautua ajatukseen, että kulutusverotuksen lisäkiristyksillä voitaisiin kuroa umpeen ne verotuottojen menetykset, jotka seuraisivat ansiotulojen verotuksen miljardiluokan kevennyksistä. Näin ajateltiin vielä vuosikymmen alussa, mutta lähtökohdat ovat muuttuneet. Omaisuuden verotus kuuluu niihin harvoihin verolajeihin, missä verotus on meillä keveämpää kuin OECD-maissa keskimäärin. Haluttaessa pitää kiinni hyvinvointivaltiosta ja sen riittävästä rahoituksesta on perusteltua kasvattaa näiden tulolähteiden merkitystä, sillä kulutus- ja ansiotuloverotuksen kohdalla rajat ovat vastassa kansainvälisessä verokilpailussa. Kiinteistöverot ja perintövero testaavat poliittista rohkeutta, mutta joka tapauksessa ne ovat myös kasvun ja työllisyyden kannalta näitä vaihtoehtojaan parempia veroja. Viitteet 1 Käytettäessä veroastetta verotuksen kireyden mittarina on syytä huomata, että veroaste voi progressiivisen verojärjestelmän tapauksessa nousta ilman, että verotusta varsinaisesti kiristetään uusin päätöksin. Rinnalla olisi hyvä käyttää myös muita mittareita, joilla kuvataan veroperusteiden muutosten vaikutusta verotuottoon. 2 Talouspolitiikan arviointineuvoston mielestä yhteisöveron alennuksen ns. dynaamisiin vaikutuksiin liittyy huomattavaa epävarmuutta, minkä vuoksi muun muassa niiden budjettivaikutusten arvioinneissa kannattaa pitäytyä suorissa vaikutuksissa dynaamisten vaikutusten sijasta. Kirjallisuus Määttänen, N. & Ropponen, O. (214), Listaamattomien osakeyhtiöiden verotus, voitonjako ja investoinnit, ETLA Raportit No 4. Riihelä, M. & Sullström, R. & Tuomala, M. (215), Veropolitiikka huipputulojen ja -varallisuuden taustalla Onko Pikettyn kuvaama kehitys nähtävissä Suomessa?, teoksessa Taimio, H. (toim.), Hyvinvointivaltio 21-luvulla mitä kello on lyönyt?, Palkansaajien tutkimuslaitoksen Raportteja 3. Talouspolitiikan arviointineuvosto (215), Talouspolitiikan arviointineuvoston raportti images/docs/tpan_raportti_214.pdf VM (21), Verotuksen kehittämistyöryhmän loppuraportti, Valtiovarainministeriön julkaisuja 51/21. VM (214), Taloudellinen katsaus, Syksy 214, Taloudelliset ja talouspoliittiset katsaukset 24a/214. VTV (214a), Veromuutosten taloudelliset vaikutukset verojärjestelmän kokonaisuuden tarkastus, Valtiontalouden tarkastusviraston tarkastuskertomukset 15/214. VTV (214b), Veromuutosten taloudelliset vaikutukset Välillinen verotus, Valtiontalouden tarkastusviraston tarkastuskertomukset 4/214. Omaisuuden ja osinkojen verotus kaipaa edelleen kiristämistä. Yritysverouudistus näyttää ainakin toistaiseksi tuoneen ison loven verotuottoihin. 2 Valitettavasti osinkoverotukseen tehdyt uudistukset eivät ole olleet myöskään rakenteellisia parannuksia vaan aiemmat ongelmat ovat säilyneet. On parempi tunnustaa nykyjärjestelmän ongelmat ja korjata ne huolimatta siitä, että osinkoverotukseen joudutaan tekemään nopeassa tahdissa peräkkäisiä uudistuksia. Hetemäen verotyöryhmän esitys osinkoverotuksen uudistukseksi tarjoaa uudistukseen valmiin mallin. 24 T&Y talous ja yhteiskunta 1 215